סוזי אורמן

סוזן (סוזי) לין אוֹרְמן (באנגלית: Susan (Suze) Lynn Orman; נולדה ב-5 ביוני 1951 בשיקגו, אילינוי, ארצות הברית). היא יועצת פיננסית, מגישת פודקסטים בנושאי מוטיבציה וכלכלה, סופרת, מנחת טלוויזיה וידוענית יהודייה-אמריקאית. בשנת 1987 הקימה את קבוצת הייעוץ הפיננסית "Orman Financial Group". עד שנת 2015 היא הגישה תוכנית יומית בטלוויזיה בשם "The Suze Orman Show" ברשת CNBC.<ref name="Stuever"></ref> היא כתבה עשרה ספרים שנכנסו לרשימת רבי-המכר של הניו יורק טיימס. בנוסף, היא כתבה טור קבוע בערוץ הכלכלה של Yahoo!. אורמן כתבה, הפיקה והנחתה שש תוכניות מיוחדות המבוססות על ספריה לרשת הטלוויזיה הציבורית של ארצות הברית PBS.<ref></ref> היא נחשבה כמגייסת התרומות המובילה בהיסטוריה של הטלוויזיה הציבורית. תוכניות נוספות שהנחתה ברשת ערוצי הקניות המובילה QVC הציבו אותה גם הן כמובילה במכירות. אורמן היא מנחת תוכנית הפודקאסטים של עצמה שנקראת הפודקאסטים של סוזי אורמן לנשים ועל כסף - "Suze Orman Women & Money Podcast".

== קדם קריירה ==
אורמן נולדה בדרום שיקגו ב-5 ביוני 1951, להורים יהודים ממוצא רוסי ורומני, אן ומורי אורמן.<ref name="spiritual"></ref><ref></ref> אמה עבדה כמזכירה אצל רב מקומי, ואילו אביה, עולה מקייב, עבד במפעל לעיבוד בשר עוף<ref></ref> וניהל את המעדנייה "מוריס דאלי"<ref></ref> בהייד פארק שיקגו .<ref name="Orman2"></ref>

היא למדה באוניברסיטת אילינוי באורבנה-שמפיין, שם סיימה תואר ראשון בעבודה סוציאלית<ref></ref> בשנת 1976.<ref name="dailyillini.com"></ref> בשנת 2009 אורמן קיבלה תואר דוקטור לשם כבוד כאות הוקרה מאוניברסיטת אילינוי באורבנה – שמפיין. בשנה שלאחר מכן הוענק לה תואר דוקטור לשם כבוד במדעי המסחר מאוניברסיטת בנטלי .<ref name=":0"></ref>

== קריירה ==
לאחר סיום הלימודים עברה אורמן לברקלי, קליפורניה, שם עבדה כמלצרית. בשנת 1980 היא לוותה 52,000 דולר מחברים לצורך פתיחת מסעדה.<ref></ref><ref></ref><ref name="PublishersWeekly"></ref><ref name="WomenAndMoney"></ref>

=== שכירה בחברת מריל לינץ' ===
לדברי אורמן, כטירונית בהשקעות, היא השקיעה את הכסף באמצעות ברוקר, נציג חברת מריל לינץ', שמיד הפסיד את כל השקעתה במסחר באופציות. מאוחר יותר, אורמן השתלמה והוכשרה לתפקיד מנהלת תיקי לקוחות עבור מריל לינץ', במסגרת הכשרתה היא הבינה שסוג ההשקעה שנציג מריל לינץ' השקיע את האופציות שלה לא התאים לצרכיה, שכן המסחר באופציות נחשב להשקעה בסיכון גבוה מאידך התגמול גבוה. השקעה מסוג שכזה מתאימה רק ליחידים בעלי הון והכנסות גבוהים. אורמן הוסיפה שהוסבר לה שמכיוון שהנציג שעבד מולה היה הנציג בעל התוצאות הטובות ביותר במשרד, מעשיו לא נבדקו ולא עברו ביקורת. לאחר שסיימה את הכשרתה במריל לינץ', היא נשארה במשרד עד 1983, אז עזבה והתמנתה לתפקיד סמנכ"לית השקעות בחברת Prudential Bache Securities.

=== ניהול עסק פרטי ===
בשנת 1987 התפטרה אורמן מחברת Prudential והקימה את קבוצת הפיננסים סוז אורמן בעיר אמריוויל, קליפורניה . תוך כדי עבודתה בקבוצה, היא פרסמה מאמר בחוברת בשם "The Facts on Single Premium Whole Life". היא הפיצה עותקים של החוברת בחינם לכל מי שביקש. היא ניהלה את המשרד עד 1997.

=== פרסום ספרים ===
אורמן פרסמה אחד עשר ספרים מקוריים בין השנים 1995–2020:
* 1995 הרווחתם את זה, אל תאבדו את זה: טעויות שלא תוכלו להרשות לעצמכם לעשות כשאתם פורשים,
* 1997 תשעת הצעדים לחופש כלכלי: צעדים מעשיים ורוחניים כדי שתפסיק לדאוג,
* 1999 האומץ להיות עשיר: יצירת חיים של שפע חומרי ורוחני,
* 2001 הדרך לעושר: כל מה שאתה צריך לדעת בתקופות טובות ורעות,
* 2003 חוקי הכסף, שיעורי החיים,
* 2005 ספר הכסף לצעירים, נאים ושבורים,
* 2007 נשים וכסף: בעלות הכוח לשלוט בגורלכן,
* 2009 תוכנית הפעולה של סוזי אורמן: כללים חדשים לזמנים חדשים,
* 2011 מחלקת הכספים: למדו ליצור את החלום האמריקאי החדש שלכם,
* 2017 הרפתקאות בילי ופני (ספר ילדים מאויר על ידי בת הזוג שלה, KT)
*2020 מדריך הפרישה האולטימטיבי לגילאי 50+.

אורמן פרסמה גם שלוש גרסאות מעודכנות של הספרים שלה רבי המכר:
* 2010 תוכנית הפעולה של סוזי אורמן: כללים חדשים לזמנים חדשים,
* 2012 מחלקת הכספים: איך לעמוד באמת שלך וליצור את העתיד שמגיע לך,
* 2018 נשים וכסף: תהיו חכמות, חזקות ובטוחות,

=== הופעות בתקשורת ===
סוזי אורמן, מאי 2010
אורמן כתבה, הפיקה והנחתה תשע תוכניות מיוחדות המבוססות על ספריה לרשת הטלוויזיה הציבורית של ארצות הברית PBS והופיעה במספר תוכניות טלוויזיה נוספות. היא הוקרה כמגייסת התרומות המובילה בהיסטוריה של הטלוויזיה הציבורית האמריקאית. תוכניות נוספות שהנחתה ברשת ערוצי הקניות המובילה QVC הציבו אותה גם הן כמובילה במכירות. היא התארחה בתוכנית "המופע של אופרה וינפרי" 29 פעמים ובתוכנית "לארי קינג לייב" למעלה מ־30 פעמים.

ההקרנה בטלוויזיה של המופע של סוזי אורמן החלה ברשת CNBC בשנת 2002.

בפברואר 2008, אורמן חילקה בחינם עותקים של ספרה "נשים וכסף" בעקבות הופעתה בתוכנית "המופע של אופרה וינפרי", שהניבה כמעט שני מיליון הורדות.<ref></ref>

בשנים 2008–2010, היא הופיעה בתוכנית הטלוויזיה "סאטרדיי נייט לייב" של קריסטן ויג.<ref></ref><ref></ref><ref></ref>

בינואר 2011 אורמן הופיעה באולסטארס של אופרה.

בינואר 2012 התכנית של אורמן עלתה לראשונה ברשת OWN "הרשת של אופרה ווינפרי" . זו הייתה סדרת הטלוויזיה של אורמן, בת שישה פרקים "מחלקת הכספים Class of Money" בכיכובה של סוזי אורמן בעצמה.<ref>[http://www.channelguidemagblog.com/index.php/2012/01/09/americas-money-class-with-suze-orman "America's Money Class with Suze Orman"], channelguidemag.com, 2012-01-09.</ref>

אורמן כתבה טור ייעוץ פיננסי ב-O, מגזין אופרה המגזין הוא ירחון של אופרה ווינפרי.<ref>Orman, Suze (January 6, 2010) [http://www.cnn.com/2010/LIVING/personal/01/06/o.orman.easy.money.list/index.html Easy Money], CNN.com; accessed January 17, 2013.</ref>

היא כתבה לאתר יאהו! את המדור "ענייני כסף" וכמו כן כתבה עבור מגזין הלקוחות של רשת חנויות Costco. היא שיתפה פעולה עם The Philadelphia Inquirer, Lowes MoneyWorks ועם המגזין Home.<ref name="suzebio"></ref>

הפרק האחרון של אורמן בתוכנית "סוזי אורמן" שודר ב־28 במרץ 2015. על פי הדיווחים ברשת אורמן הפסיקה את התוכנית כדי שתוכל להתפנות ולפתח סדרה חדשה, שנקראה "מלחמות הכסף של סוזי אורמן", עבור האחים וורנר.<ref></ref> אורמן קיוותה שהתוכנית תעלה בבכורה בשנת 2016<ref name="Stuever"/> אך היא לא הופקה בסופו של דבר.

בשנת 2016 אורמן מונתה כמדריכה פיננסית אישית של חיילי צבא ארצות הברית וחיילי המילואים.<ref></ref>

בשנת 2018 סוזי החלה לשמש כפרקליטה מיוחדת למוקד הלאומי ללטיפול באלימות במשפחה , כדי לסייע בהפצת המודעות אודות התעללות כלכלית במשפחה.

סוזי מגישה את הפודקאסט שלה שנקרא, פודקאסט הנשים והכסף של סוזי אורמן, פעמיים בשבוע.

=== פרסים ===
בשנים 2004 ו-2006 זכתה אורמן בפרס אמי לתוכנית יומית. בנוסף, היא זכתה במהלך השנים בשישה פרסי גרייס אלן על שם האמנית גרייסי אלן . ביולי 2009 מיקם אותה מגזין פורבס במקום ה-18 ברשימת הנשים המשפיעות ביותר במדיה. באותה שנה היא זכתה בפרס הליגה ההומו-לסבית נגד השמצה וכן הוענק לה דוקטור לשם כבוד מאוניברסיטת אילינוי באורבנה-שמפיין. בשנה שלאחר מכן, בשנת 2010, הוענק לה תואר דוקטור לשם כבוד במדעי המסחר מאוניברסיטת בנטלי<ref name=":0" />. בשנים 2008 ו-2009 היא הופיעה ברשימת 100 האנשים המשפיעים ביותר בעולם של מגזין טיים.

== ביקורת ==
בשנת 2012 הציגה אורמן את כרטיס החיוב המיידי prepaid debit card, המגובה ובשימוש בנק בנקורפ. הכרטיס יצר מחלוקת רבה בשל העמלות הנסתרות שלו והבטחה לא ברורה לתרום לציון FICO של האוחזים בכרטיס.<ref></ref> מחזיקי הכרטיס חויבו בתשלום חודשי של 3 דולר ובנוסף חלק מהבטחות הקשורות בכרטיס לא מומשו. כעבור שנתיים ביולי 2014 הופסק השימוש בכרטיס.<ref></ref><ref></ref>

אורמן זכתה גם לביקורת על הצהרות מטעות המתייחסות לתעודותיה ולהישגיה, בעיקר בתקופת לימודיה באוניברסיטת פיניקס.<ref></ref><ref></ref><ref></ref><ref></ref>

== חיים אישיים ==
בפברואר 2007 אורמן יצאה מהארון והצהירה שהיא לסבית בריאיון לעיתון הניו יורק טיימס.<ref></ref> אורמן נשואה לקאת'י טרוויס (המכונה KT) מאז 2010.<ref name="Inquirer"></ref> טרוויס היא מפיקה וגם השותפה העסקית של אורמן. לדברי אורמן, "הקריירה של KT היא בניית מותגים, ואני מותג שלה."

בשנת 2008 תרמה אורמן כסף למפלגה הדמוקרטית.<ref></ref><ref></ref> בראיון עם לארי קינג היא אמרה שהיא מעדיפה את המדיניות של המפלגה הדמוקרטית וברק אובמה, במיוחד ביחס המפלגה לגבי אנשים במערכות יחסים חד-מיניות.<ref></ref>

== מולטימדיה ==
אורמן גם יצרה מספר מוצרים שאינם ספרים, בעיקר שירותים מבוססי תקליטורי CD-ROM המציעים חינוך ושירותים פיננסיים שונים בדרך כלל בשילוב עם הספרים והמאמרים שלה.
<div class="mw-content-ltr">
*Suze Ormans FICO Kit – First offered in 2002 in conjunction with Fair Isaac Corporation.
*Suze Orman's Will & Trust Kit – Introduced in 2005 with her personal trust attorney.
*Suze Orman's Insurance Kit – Introduced in 2007.
*Suze Orman's Protection Portfolio – First introduced in 2002, in third version.
*Suze Orman's Identity Theft Kit – First offered in 2008, in conjunction with TrustedID Inc.|TrustedID.
*Suze Orman's Save Yourself Retirement Program – Introduced September 2009, in conjunction with TD Ameritrade.
</div>

== לקריאה נוספת ==
<div class="mw-content-ltr">
*You've Earned It, Don't Lose It: Mistakes You Can't Afford to Make When You Retire (with Linda Mead) (1995)
*The Nine Steps To Financial Freedom: Practical and Spiritual Steps So You Can Stop Worrying (1997)
*The Courage to Be Rich: Creating a Life of Material and Spiritual Abundance (1999)
*The Road to Wealth: Everything You Need to Know in Good and Bad Times (2001)
*The Laws of Money, the Lessons of Life (2003)
*The Money Book for the Young, Fabulous and Broke (2005)
*Women and Money: Owning the Power to Control Your Destiny (2007)
**Revised and updated: Women & Money: Be Smart Strong and Secure (Sept 2018)
*Suze Orman's 2009 Action Plan: Keeping Your Money Safe and Sound (2009)
**Revised and updated: Suze Orman's Action Plan: New Rules for New Times (March 2010)
*The Money Class: Learn to Create Your New American Dream (March 2011)
**Revised and updated: The Money Class: How to Stand in Your Truth and Create the Future You Deserve (2012)
* The Adventures of Billy & Penny (Jan 2017) (Children's Book Illustrated by wife, KT)
* The Ultimate Retirement Guide for 50+: Winning Strategies to Make your Money Last a Lifetime (Feb 2020)
</div>

==קישורים חיצוניים==

* 
* 
* "[http://www.cnbc.com/id/15838523 The Suze Orman Show]", התוכנית של סוזי אורמן באתר CNBC 
* "[https://interviews.televisionacademy.com/interviews/suze-orman ראיון וידאו עם סוזי אורמן בערוץ The Interviews] 
* [https://www.bizportal.co.il/wallstreet/news/article/413794 מאמר על סוזי אורמן באתר Bizportal]
* 

==הערות שוליים==

קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:נשות עסקים יהודיות אמריקאיות
קטגוריה:מנחות טלוויזיה אמריקאיות
קטגוריה:מנחי טלוויזיה יהודים
קטגוריה:סופרות יהודיות אמריקאיות
קטגוריה:פובליציסטים יהודים אמריקאים
קטגוריה:להט"בים יהודים
קטגוריה:להט"בים אמריקאים
קטגוריה:בוגרות אוניברסיטת אילינוי באורבנה-שמפיין
קטגוריה:בוגרי אוניברסיטת אילינוי באורבנה-שמפיין
קטגוריה:זוכי אמי בשעות היום: מנחה תוכנית אורח חיים או בישול
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:סופרות לסביות אמריקאיות
קטגוריה:מגישות פודקאסטים אמריקאיות
קטגוריה:מגישי פודקאסטים יהודים
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
קטגוריה:זוכות פרס גרייסי